Niisiis, kohe peale stardipauku ja mõningat jooksmist läks lahti meeletu rulluisuralli Saku-Kasemetsa-Kiisa-Kurtna radadel. See rada kasutati ära peaaegu täielikult, st. uisutada sai nõrkemiseni. Seekord olid korraldajad teinud ka kõik, et rulluiskudel orienteeriumine, mis tavaliselt on üsna lihtne kuna rada on ju ees, oleks võimalikult keeruline. Esteks, orienteeruda tuli rallilegendi, mitte kaardi järgi.  A la "125 meetri pärast pööra vasakule majadevahelisele teele" (kusjuures sinna läks kolm majadevahelist teed järjest - loe nüüd täpselt meetreid et Sa ikka õigele satud) jne. Teiseks, iga liige orienteerus individuaalselt oma rada ja igaühel olid oma punktid võtta (mis enamasti paistid tee peale välja, ahvatledes ka neid liikmeid, tes tegelikult ei peaks neid punkte võtma, ning hullutades nende päid mõtetega, et "äkki ma ei ole õigesti arvestanud, äkki ma ikka peaks selle punkti ka võtma"). k6psu, kes oli  seekord oma tuttaval kodurajal, sellised trikid endast välja ei viinud ning ta sooritas tolle osa eeskujulikult, jõudes oma tiimist esimesena Vembu-Tembumaa parklasse, kus sai alustada kaardipuzzle kokkupanemise ülesandega.